pythainlp/thai-financial-dataset huggingface dataset:
6. โครงการในอนาคต

นอกจากโครงการที่บริษัทฯ ได้เข้าร่วมลงทุนกับ บริษัท วายเอชเอส สิงค์โปร พีทีอี ลิมิเต็ด จัดตั้ง
บริษัท เสริมสุข วายเอชเอส เบเวอร์เรจ จำกัด เพื่อผลิตเครื่องดื่มนมถั่วเหลือง และน้ำผลไม้
ชนิดต่าง ๆ โดยในขั้นต้นได้วางตลาดเครื่องดื่มนมถั่วเหลืองภายใต้เครื่องหมายการค้า “โย”
เมื่อปลายปี 2542 ที่ผ่านมา ในปี 2545 บริษัท เสริมสุข วายเอชเอส เบเวอร์เรจ จำกัด
จะได้เพิ่มผลิตภัณฑ์นมถั่วเหลืองสูตรอื่น ๆ เพื่อเพิ่มทางเลือกให้แก่ผู้บริโภคมากขึ้น

ในส่วนของบริษัท เสริมสุข จำกัด (มหาชน), โครงการที่กำลังอยู่ในระหว่างดำเนินการได้แก่
โครงการขยายกำลังผลิตสำหรับการบรรจุเครื่องดื่มในขวดพลาสติคพีอีที ณ.
โรงงานแห่งใหม่ในเขตนิคมอุตสาหกรรมอมตนคร จังหวัดชลบุรี
เพื่อรองรับการเติบโตของเครื่องดื่มในบรรจุภัณฑ์ชนิดนี้ซึ่งมีเพิ่มสูงขึ้นอย่างรวดเร็ว
ตามแนวโน้มการเปลี่ยนแปลงพฤติกรรมการบริโภคโดยมีการซื้อหาเพื่อการบริโภคในครัวเรือนมากขึ้น
ประกอบกับการเติบโตอย่างรวดเร็วของร้านค้าสะดวกซื้อ, ซุปเปอร์มาร์เกต, ซุปเปอร์สโตร์,
ไฮเปอร์มาร์เกต, และ ร้านค้าส่งค้าปลีกซึ่งมีอัตราเพิ่มขึ้นอย่างรวดเร็วในขณะนี้
ส่วนที่ 2 บริษัทที่ออกหลักทรัพย์

บริษัท เสริมสุข จำกัด (มหาชน)

ประกอบธุรกิจ 1. ผลิตและจำหน่าย

  น้ำอัดลมโดยใช้เครื่องหมายการค้า เป๊ปซี่ มิรินด้า เซเว่นอัพ เมาเทนดิว และ คลับ

  น้ำดื่ม โดยใช้เครื่องหมายการค้า คริสตัล

  เครื่องดื่มชาลิปตัน รสมะนาวและรสพีช ให้กับบริษัทยูนิลีเวอร์ ไทยโฮลดิ้งส์ จำกัด

  2. ผู้จัดจำหน่าย

  เครื่องดื่ม เอ็ม-100 และ เอ็ม-150ให้กับ บริษัท โอสถสภา จำกัด

  นมถั่วเหลือง “โย” ให้กับ บริษัท เสริมสุข วายเอชเอส เบเวอร์เรจ จำกัด

ที่ตั้งสำนักงานใหญ่ อาคารเมืองไทย-ภัทร คอมเพล็กซ์ อาคาร 1 ชั้น 27-28 เลขที่ 252/35-36
ถนนรัชดาภิเษก

  ห้วยขวาง กรุงเทพฯ 10320

เลขทะเบียนบริษัท บมจ.412

โทรศัพท์ 02-693-2255-65 โทรสาร 02-693-2266
ส่วนที่ 1 ข้อมูลสรุป (Executive Summary)

บริษัท เสริมสุข จำกัด (มหาชน) เริ่มดำเนินกิจการตั้งแต่ปี 2495
เพื่อผลิตและจำหน่ายเครื่องดื่มน้ำอัดลม โดยได้รับแต่งตั้งจาก เป๊ปซี่-โคลา อินเตอร์เนชั่นแนล
ให้เป็นผู้ผลิต และจำหน่ายน้ำอัดลม โดยใช้เครื่องหมายการค้า เป๊ปซี่ มิรินด้า เซเว่นอัพ
เมาเทนดิว และ คลับ จากประสพการณ์การดำเนินธุรกิจเกือบ 50 ปี บริษัทฯได้พัฒนาสินค้า,
ขยายฐานการผลิต และตลาดผู้บริโภค จนปัจจุบัน
บริษัทฯมีส่วนแบ่งตลาดเกือบครึ่งหนึ่งของตลาดน้ำอัดลม และเป็นผู้นำในตลาดน้ำอัดลมรสโคล่า
นอกจากเครื่องดื่มน้ำอัดลมแล้ว ปัจจุบันบริษัทฯ ยังเป็นผู้ผลิตและจำหน่ายน้ำดื่มบริสุทธิ์ คริสตัล และ
ผลิตและจำหน่ายเครื่องดื่มชาลิปตัน ให้กับ บริษัท ยูนิลีเวอร์ไทย โฮลดิ้ง จำกัด

ในด้านการจัดจำหน่าย, บริษัทฯ เป็นตัวแทนการจำน่ายสินค้าภายใต้ เครื่องหมายการค้า “เอ็ม”
จากบริษัทโอสถสภา และ นมถั่วเหลือง “โย” ให้กับ บริษัท เสริมสุข วายเอชเอส เบเวอร์เรจ
จำกัด

ในปี 2540, บริษัทฯ ได้ลงทุนในบริษัทย่อย คือ บริษัท เสริมสุข วายเอชเอส เบเวอร์เรจ จำกัด
เพื่อผลิตและจำหน่ายเครื่องดื่มน้ำผลไม้ และ น้ำนมถั่วเหลือง โดยบริษัทฯ
มีสัดส่วนการถือหุ้นในบริษัทย่อย ร้อยละ 51 บริษัทย่อยเริ่มผลิตสินค้านมถั่วเหลืองจำหน่ายให้บริษัท
เสริมสุข จำกัด (มหาชน) จัดจำหน่ายตั้งแต่ปลายปี 2542 เป็นต้นมา

บริษัทฯ จัดจำหน่ายสินค้าโดยมีช่องทางการจำหน่ายหลายช่องทาง อาทิเช่น
การขายโดยหน่วยรถขายของบริษัทฯซึ่งเป็นการขายตรงสู่ผู้บริโภค การรับคำสั่งซื้อโดยตรงจากลูกค้า
และการขายผ่านตัวแทนการจำหน่ายที่ได้รับการแต่งตั้งจากบริษัทฯ ในบางพื้นที่

ลักษณะลูกค้าของบริษัทฯ มีอยู่หลายประเภทด้วยกัน ตั้งแต่ผู้บริโภคมาซื้อสินค้าจากรถขายโดยตรง,
ร้านค้าปลีก, ร้านสะดวกซื้อ, ซุปเปอร์มาร์เก็ต, ซุปเปอร์สโตร์, ไฮเปอร์มาร์เก็ต, ภัตตาคาร,
ร้านอาหาร สถานบันเทิงต่าง ๆ จึงมีลูกค้ารายใหญ่และย่อยเป็นจำนวนมากถึง 237,000
รายทั่วประเทศ ปัจจุบันบริษัทฯ มีกำลังการผลิตรวม เท่ากับ 32,765 ขวดต่อชั่วโมง
โดยมีโรงงานผลิตสินค้าเพื่อจำหน่าย 4 แห่ง คือ ที่จังหวัด ปทุมธานี นครราชสีมา นครสวรรค์
และสุราษฎร์ธานี และมีคลังสินค้า 45 แห่งทั่วประเทศ

ผลการประกอบการในปีที่ผ่านมา บริษัทฯมีรายได้จากการขายทั้งสิ้น 15,153 ล้านบาท
เพิ่มจากปีที่แล้วร้อยละ 7.5 อันเป็นผลจากการเพิ่มขึ้นของยอดขายน้ำอัดลม และเครื่องดื่มอื่น ๆ
ในขณะเดียวกันบริษัทฯสามารถควบคุมต้นทุนการผลิตและค่าใช้จ่ายได้อย่างมีประสิทธิภาพ
ทำให้บริษัทฯ มีผลกำไรสุทธิรวมเป็นเงินทั้งสิ้น 628 ล้านบาท เพิ่มขึ้นร้อยละ
28กำไรต่อหุ้นเพิ่มขึ้นจาก 18.85 บาทในปี 2543 เป็น 24.14 บาทในปี 2544

จากผลประกอบการที่ดีของบริษัทฯ ประกอบกับการบริหารการเงิน
และการบริหารสินทรัพย์อย่างมีประสิทธิภาพ บริษัทฯจึงมีฐานะการเงินที่มั่นคงอย่างยิ่ง
มีสภาพคล่องทางการเงินสูง ณ วันที่ 31 ธันวาคม 2544 บริษัทฯ
มีเงินทุนหมุนเวียนเหลือจากการดำเนินงานและการลงทุนในสินทรัพย์ รวมทั้งสิ้น 1,425 ล้านบาท
สารบัญ แบบแสดงรายการข้อมูลประจำปี 2545

สิ้นสุดวันที่ 31 ธันวาคม 2545

บริษัท เสริมสุข จำกัด (มหาชน)

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์

1.  ปัจจัยความเสี่ยง 2

2.  ลักษณะการประกอบธุรกิจ 4

3.  การประกอบธุรกิจของแต่ละสายผลิตภัณฑ์ 7

4.  การวิจัยและพัฒนา 11

5.  ทรัพย์สินที่ใช้ในการประกอบธุรกิจ 11

6.  โครงการในอนาคต 14

7.  ข้อพิพาททางกฎหมาย 14

8.  โครงสร้างเงินทุน 15

9.  การจัดการ 18

10. การควบคุมภายใน 25

11. รายการระหว่างกัน 26

12. ฐานะการเงินและผลการดำเนินการ 28

13. ข้อมูลอื่นที่เกี่ยวข้อง 39

ส่วนที่ 3 การรับรองความถูกต้องของข้อมูล 40-48

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท 49

เอกสารแนบ 2 รายละเอียดเกี่ยวกับกรรมการของบริษัทย่อย 60
10. การควบคุมภายใน

บริษัทฯ ให้ความสำคัญต่อระบบควบคุมภายในเป็นอย่างยิ่ง
เพื่อเป็นการป้องกันความเสียหายที่จะเกิดขึ้นกับบริษัทฯ โดยรวม บริษัทฯ ได้กำหนดเป้าหมาย
แผนการดำเนินงาน กลยุทธ์ และวิธีการขั้นตอนปฏิบัติงานไว้อย่างชัดเจนและเหมาะสม
สามารถใช้เป็นแนวทางปฏิบัติและวัดผลได้อย่างชัดเจน

เพื่อความมั่นใจว่าบริษัทฯ มีระบบการควบคุมภายในและการตรวจสอบที่ดี
ในการประชุมคณะกรรมการครั้งที่ 1/2544 เมื่อวันที่ 13 กุมภาพันธ์ 2544
ที่ประชุมได้มีมติให้คณะกรรมการตรวจสอบเป็นผู้ประเมินระบบการควบคุมภายในของบริษัทฯ
และรายงานให้คณะกรรมการรับทราบหลังการประเมินแต่ละครั้ง

ในปี 2546, คณะกรรมการตรวจสอบได้ทำการประเมินระบบการควบคุมภายในของบริษัท ฯ
ในการประชุมคณะกรรมการตรวจสอบ ครั้งที่ 1/2546 เมื่อวันที่ 20 กุมภาพันธ์ 2546
โดยการทบทวนซักถามข้อมูลจากฝ่ายบริหาร แล้วสรุปความเห็นได้ว่า
ระบบการควบคุมภายในของบริษัทฯ ในส่วนต่าง ๆ 5 ส่วน คือ องค์กร และสภาพแวดล้อม,
การบริหารความเสี่ยง, การควบคุมการปฏิบัติงานของฝ่ายบริหาร,
ระบบสารสนเทศและการสื่อสารข้อมูล, และระบบการติดตาม มีการควบคุมภายในที่เพียงพอ

องค์กรและสภาพแวดล้อม บริษัทฯ มีโครงสร้างองค์สร้างองค์กร
และสภาพแวดล้อมที่ส่งเสริมให้การปฏิบัติงานเป็นไปอย่างมีประสิทธิภาพ
และมีการควบคุมภายในที่เพียงพอ มีการแบ่งแยกหน้าที่ความรับผิดชอบของแต่ละฝ่ายอย่างแน่ชัด
เพื่อประโยชน์ในการติดตามตรวจสอบ ในการดำเนินงาน บริษัทฯ
ได้จัดทำคู่มือการปฏิบัติงานในหน่วยงานหลัก เพื่อให้ทุกฝ่ายปฏิบัติงานภายใต้มาตรฐานเดียวกัน
นอกจากนี้ยังได้กำหนดเป้าหมายการดำเนินธุรกิจที่ชัดเจนในแต่ละปีโดยคำนึงถึงปัจจัยต่าง ๆ เช่น
ภาวะเศรษฐกิจ, สภาพตลาดและภาวะการแข่งขัน และมีการตั้งมาตรฐานการวัดผลงานอย่างชัดเจน

การบริหารความเสี่ยง บริษัทฯได้มีการติดตามปัจจัยความเสี่ยงต่าง ๆ เช่น
แนวโน้มการเปลี่ยนแปลงทางด้านภาษีอากร การเพิ่มขึ้นของราคาวัตถุดิบ และต้นทุนอื่น
เพื่อประเมินผลกระทบและเตรียมการให้ธุรกิจคงสภาพดำเนินการอยู่ได้
และได้มีการประชุมสื่อสารให้ผู้บริหารและพนักงานทราบถึงสถานะการณ์
สภาพแวดล้อมในการดำเนินการ
รวมทั้งปัจจัยความเสี่ยงที่จะมีผลกระทบต่อผลการดำเนินงานของบริษัทฯ อย่างสม่ำเสมอ

การควบคุมการปฏิบัติงานของฝ่ายบริหาร บริษัทฯ ได้กำหนดขอบเขต อำนาจหน้าที่
และอำนาจกรอนุมัติของฝ่ายบริหารไว้โดยชัดเจน
โดยคำนึงถึงการแบ่งแยกหน้าที่ความรับผิดชอบในการอนุมัติ การบันทึกรายการ
และการดูแลจัดเก็บออกจากกันโดยชัดเจน ในการทำธุรกรรมกับผู้ถือหุ้นรายใหญ่ กรรมการ
และผู้บริหาร ได้มีมาตรการในการอนุมัติ โดยต้องผ่านที่ประชุมคณะกรรมการ
และผู้อนุมัติต้องไม่มีส่วนได้เสียในธุรกรรมดังกล่าว และให้เกิดผลประโยชน์สูงสุดสำหรับบริษัทฯ

ระบบสารสนเทศ และการสื่อสารข้อมูล ในการเสนอข้อมูลต่อคณะกรรมการ บริษัทฯ
ได้เสนอข้อมูลที่ถูกต้องสมบูรณ์ และมีเนื้อหาจำเป็นต่อการตัดสินใจของคณะกรรมการ
นอกจากนี้การจัดเก็บข้อมูล และการจัดทำบัญชีของบริษัทฯ ยังเป็นไปตามมาตรฐานการบัญชี
และผ่านการตรวจสอบ พิจารณาจากคณะกรรมการตรวจสอบ และผู้สอบบัญชีของบริษัทฯ ด้วย

ระบบการติดตาม บริษัทฯ
ได้จัดให้มีการติดตามการปฏิบัติตามเป้าหมายและระบบการควบคุมภายในที่วางไว้อย่างสม่ำเสมอ
และได้รายงานให้คณะกรรมการทราบถึงผลการดำเนินงานในการประชุมคณะกรรมการทุก 2 เดือน
หากมีการเปลี่ยนแปลงปัจจัยในการดำเนินธุรกิจที่เป็นสาระสำคัญ
บริษัทฯจะมีการประมาณการใหม่เพื่อให้สอดคล้องกับปัจจัยการดำเนินธุรกิจที่เปลี่ยนแปลงไป
เอกสารแนบ 2 รายละเอียดเกี่ยวกับกรรมการของบริษัทย่อย

-   นายสมชาย บุลสุข ตำแหน่ง ประธานกรรมการบริหาร อายุ 60 ปี

-   สัดส่วนการถือหุ้นในบริษัท 1 หุ้น

-   ความสัมพันธ์ทางครอบครัวระหว่างผู้บริหารด้วยกัน เป็นญาติ

-   วันเริ่มตำแหน่ง ปี 2539 วันสิ้นสุดตำแหน่ง ไม่มี

-   คุณวุฒิทางการศึกษาระดับสูงสุด Menlo School of Business Administration ,
    Menlo park

  California

-   ประวัติการทำงานในระยะเวลา 5 ปีย้อนหลัง

ประธานคณะกรรมการบริหารฯ บมจ. เสริมสุข

ประธานกรรมการ บริษัท เสริมสุข วายเอชเอส เบเวอร์เรจ จำกัด

บริษัท เพ็ทฟอร์ม จำกัด

กรรมการ บมจ.ธนาคารกสิกรไทย

  บริษัท บางกอกกล๊าส จำกัด

-   ประวัติการทำผิดกฎหมาย 10 ปี ย้อนหลัง ไม่มี

-   หนี้สินที่ผู้บริหารมีอยู่กับบริษัท ไม่มี

-   ส่วนได้เสียของผู้บริหารในบริษัท ไม่มี

+.- . – . - . – . - . - . - . - . - . - . - . - . - . - . - . - . - . -
. - .+

-   นายวิภาค เวทย์วิทยวัฒนา ตำแหน่ง ผู้อำนวยการฝ่ายการเงิน อายุ 51 ปี

-   สัดส่วนการถือหุ้นในบริษัท -0- หุ้น

-   ความสัมพันธ์ทางครอบครัวระหว่างผู้บริหารด้วยกัน -ไม่มี-

-   วันเริ่มตำแหน่ง ปี 2541 วันสิ้นสุดตำแหน่ง ไม่มี

-   คุณวุฒิทางการศึกษาระดับสูงสุด ปริญญาโท สาขาบริหารธุรกิจ (MBA), California
    State U. Long Beach.

-   ประวัติการทำงานในระยะเวลา 5 ปีย้อนหลัง ผู้อำนวยการฝ่ายการเงิน บมจ. เสริมสุข ปี
    2541

  ผู้อำนวยการฝ่ายการเงิน บริษัท ยิลเล็ต ประเทศไทย จำกัด

-   ประวัติการทำผิดกฎหมาย 10 ปี ย้อนหลัง -ไม่มี-

-   หนี้สินที่ผู้บริหารมีอยู่กับบริษัท -ไม่มี-

-   ส่วนได้เสียของผู้บริหารในบริษัท -ไม่มี-

+.- . – . - . – . - . - . - . - . - . - . - . - . - . - . - . - . - . -
. - .+
ส่วนที่ 2 บริษัทที่ออกหลักทรัพย์

บริษัท เสริมสุข จำกัด (มหาชน)

ประกอบธุรกิจ 1. ผลิตและจำหน่าย

  น้ำอัดลมโดยใช้เครื่องหมายการค้า เป๊ปซี่ เป๊ปซี่ ทวิสต์ มิรินด้า เซเว่นอัพ เมาเทนดิว และ
  คลับ

  น้ำดื่ม โดยใช้เครื่องหมายการค้า คริสตัล

  เครื่องดื่มชาลิปตัน รสมะนาวและรสพีช ให้กับบริษัทยูนิลีเวอร์ ไทยโฮลดิ้งส์ จำกัด

  2. ผู้จัดจำหน่าย

  เครื่องดื่ม “เอ็ม-100 และ เอ็ม-150” ให้กับ บริษัท โอสถสภา จำกัด

  (คืนสิทธิการจัดจำหน่ายเมื่อ 1 กันยายน 2545)

  น้ำนมถั่วเหลือง “โย” ให้กับ บริษัท เสริมสุข วายเอชเอส เบเวอร์เรจ จำกัด

  เครื่องดื่ม “คาราบาวแดง” ให้กับ บริษัท คาราบาวตะวันแดง จำกัด

  (เริ่มจัดจำหน่าย 28 ตุลาคม 2545)

ที่ตั้งสำนักงานใหญ่ อาคารเมืองไทย-ภัทร คอมเพล็กซ์ อาคาร 1 ชั้น 27-28

  เลขที่ 252/35-36 ถนนรัชดาภิเษก ห้วยขวาง กรุงเทพฯ 10320

เลขทะเบียนบริษัท บมจ. 412

1.  โทรศัพท์ 0-2693-2255 - 65 โทรสาร 0-2693-2266
6. โครงการในอนาคต

นอกจากโครงการที่บริษัทฯ ได้เข้าร่วมลงทุนกับ บริษัท วายเอชเอส สิงค์โปร พีทีอี ลิมิเต็ด จัดตั้ง
บริษัท เสริมสุข วายเอชเอส เบเวอร์เรจ จำกัด เพื่อผลิตเครื่องดื่มนมถั่วเหลือง และน้ำผลไม้
ชนิดต่าง ๆ โดยในขั้นต้นได้วางตลาดเครื่องดื่มนมถั่วเหลืองภายใต้เครื่องหมายการค้า “โย”
เมื่อปลายปี 2542 ที่ผ่านมา ในปี 2545 บริษัท เสริมสุข วายเอชเอส เบเวอร์เรจ จำกัด
ได้เพิ่มผลิตภัณฑ์นมถั่วเหลืองสูตรอื่น ๆ เพื่อเพิ่มทางเลือกให้แก่ผู้บริโภคมากขึ้น
นอกจากนี้ยังได้เริ่มพิจารณาการผลิตและบรรจุเครื่องดื่มประเภทไม่อัดลมให้กับเจ้าของผลิตภัณฑ์รายอื่น
ๆ โดยเริ่มต้นได้ทำการผลิตชาลิปตันไอซ์ทีบรรจุในขวดแก้วประเภทคืนขวดให้กับบริษัท เสริมสุขจำกัด
(มหาชน)

ในส่วนของบริษัท เสริมสุข จำกัด (มหาชน), โครงการดำเนินการเสร็จสิ้นแล้วได้แก่
โครงการขยายกำลังผลิตสำหรับการบรรจุเครื่องดื่มในขวดพลาสติคพีอีที ณ.
โรงงานชลบุรีในเขตนิคมอุตสาหกรรมอมตนคร
เพื่อรองรับการเติบโตของเครื่องดื่มในบรรจุภัณฑ์ชนิดนี้ซึ่งมีเพิ่มสูงขึ้นอย่างรวดเร็ว
ตามแนวโน้มการเปลี่ยนแปลงพฤติกรรมการบริโภคโดยมีการซื้อหาเพื่อการบริโภคในครัวเรือนมากขึ้น
ประกอบกับการเติบโตอย่างรวดเร็วของร้านค้าสะดวกซื้อ, ซุปเปอร์มาร์เกต, ซุปเปอร์สโตร์,
ไฮเปอร์มาร์เกต, และ ร้านค้าส่งค้าปลีกซึ่งมีอัตราเพิ่มขึ้นอย่างรวดเร็วในขณะนี้
นอกจากนี้บริษัทฯยังได้เริ่มศึกษาโครงการผลิตเครื่องดื่มเกลือแร่ภายใต้เครื่องหมายการค้า
“เกตอเรด” ซึ่งบริษัทฯจะได้รับแต่งตั้งให้เป็นผู้ผลิตจำหน่ายต่อจากผู้ผลิตรายปัจจุบัน
โดยในระยะเริ่มแรกจะใช้วิธีจ้างผลิต
พร้อมทั้งศึกษาความเป็นไปได้ในการลงทุนการผลิตผลิตภัณฑ์ดังกล่าวเองต่อไปในอนาคต
ส่วนที่ 1 ข้อมูลสรุป (Executive Summary)

บริษัท เสริมสุข จำกัด (มหาชน) เริ่มดำเนินกิจการตั้งแต่ปี 2495
เพื่อผลิตและจำหน่ายเครื่องดื่มน้ำอัดลม โดยได้รับแต่งตั้งจาก เป๊ปซี่-โคลา อินเตอร์เนชั่นแนล
ให้เป็นผู้ผลิต และจำหน่ายน้ำอัดลม โดยใช้เครื่องหมายการค้า เป๊ปซี่ มิรินด้า เซเว่นอัพ
เมาเทนดิว และ คลับ จากประสบการณ์การดำเนินธุรกิจเกือบ 50 ปี บริษัทฯได้พัฒนาสินค้า,
ขยายฐานการผลิต และตลาดผู้บริโภค จนปัจจุบัน
บริษัทฯมีส่วนแบ่งตลาดเกือบครึ่งหนึ่งของตลาดน้ำอัดลม และเป็นผู้นำในตลาดน้ำอัดลมรสโคล่า
นอกจากเครื่องดื่มน้ำอัดลมแล้ว ปัจจุบันบริษัทฯ ยังเป็นผู้ผลิตและจำหน่ายน้ำดื่มบริสุทธิ์ คริสตัล และ
ผลิตและจำหน่ายเครื่องดื่มชาลิปตัน ให้กับ บริษัท ยูนิลีเวอร์ไทย โฮลดิ้ง จำกัด

ในด้านการจัดจำหน่าย, ปัจจุบัน บริษัทฯได้สิทธิการจำหน่ายผลิตภัณฑ์เครื่องดื่มชูกำลัง
“คาราบาวแดง” ให้กับบริษัท คาราบาวตะวันแดง จำกัด และ นมถั่วเหลือง “โย” ให้กับ บริษัท
เสริมสุข วายเอชเอส เบเวอร์เรจ จำกัด

ในปี 2540 บริษัทฯ ได้ลงทุนในบริษัทย่อย คือ บริษัท เสริมสุข วายเอชเอส เบเวอร์เรจ จำกัด
เพื่อผลิตและจำหน่ายเครื่องดื่มน้ำผลไม้ และ น้ำนมถั่วเหลือง โดยบริษัทฯ
มีสัดส่วนการถือหุ้นในบริษัทย่อย ร้อยละ 51 บริษัทย่อยเริ่มผลิตสินค้านมถั่วเหลืองจำหน่ายให้บริษัท
เสริมสุข จำกัด (มหาชน) จัดจำหน่ายตั้งแต่ปลายปี 2542 เป็นต้นมา

บริษัทฯ จัดจำหน่ายสินค้าโดยมีช่องทางการจำหน่ายหลายช่องทาง อาทิเช่น
การขายโดยหน่วยรถขายของบริษัทฯซึ่งเป็นการขายตรงสู่ผู้บริโภค การรับคำสั่งซื้อโดยตรงจากลูกค้า
และการขายผ่านตัวแทนการจำหน่ายที่ได้รับการแต่งตั้งจากบริษัทฯ ในบางพื้นที่

ลักษณะลูกค้าของบริษัทฯ มีอยู่หลายประเภท ตั้งแต่ผู้บริโภคจากรถขายของบริษัทฯ
การบริโภคผ่านร้านค้าปลีก ร้านสะดวกซื้อ ซุปเปอร์มาร์เก็ต ซุปเปอร์สโตร์ ไฮเปอร์มาร์เก็ต
ภัตตาคาร ร้านอาหาร และสถานบันเทิงต่าง ๆ จึงมีลูกค้ารายใหญ่และย่อยเป็นจำนวนมากถึง
250,000 รายทั่วประเทศ ปัจจุบันบริษัทฯ มีกำลังการผลิตน้ำอัดลมรวมเท่ากับ 35,023
ขวดต่อชั่วโมง โดยมีโรงงานผลิตสินค้าเพื่อจำหน่าย 5 แห่ง คือ ที่จังหวัด ปทุมธานี นครราชสีมา
นครสวรรค์ สุราษฎร์ธานี และชลบุรี ซึ่งเริ่มดำเนินการผลิตตั้งแต่เดือนพฤษภาคม 2545 เป็นต้นมา
และมีคลังสินค้า 46 แห่งทั่วประเทศ

ผลการประกอบการในปี2545 บริษัทฯมีรายได้จากการขายทั้งสิ้น 15,149 ล้านบาท
ใกล้เคียงกับยอดขายปีที่ผ่าน โดยยอดขายน้ำอัดลม และเครื่องดื่มอื่น ๆ เพิ่มขึ้น
แต่มีการลดลงของยอดขายเครื่องดื่มเอ็ม อันเนื่องมาจากคืนสิทธิการจัดจำหน่ายให้กับบริษัท
โอสถสภาจำกัด เมื่อ 1 กันยายน 2545 ในขณะเดียวกันบริษัทฯ
ได้เป็นผู้จัดจำหน่ายเครื่องดื่มชูกำลัง “คาราบาวแดง”
ซึ่งเริ่มออกจำหน่ายครั้งแรกในปลายเดือนตุลาคม 2545 เป็นต้นมา
ในด้านรายจ่ายบริษัทฯสามารถควบคุมต้นทุนการผลิตและค่าใช้จ่ายได้อย่างมีประสิทธิภาพ
แต่ด้วยสภาพการแข่งขันรุนแรงในปีที่ผ่านมา
ทำให้บริษัทฯต้องเพิ่มค่าใช้จ่ายทางด้านการโฆษณาและส่งเสริมการขายสูงขึ้น ด้วยปัจจัยเหล่านี้
บริษัทฯ จึงมีผลกำไรสุทธิรวมเป็นเงินทั้งสิ้น 575ล้านบาท ลดลงร้อยละ 8.4
และกำไรต่อหุ้นลดลงจาก 24.14 บาทในปี 2544 เป็น 22.09 บาทในปี 2545

อย่างไรก็ตาม บริษัทฯยังคงมีฐานะการเงินที่มั่นคงอย่างยิ่ง มีสภาพคล่องทางการเงินสูง ณ วันที่ 31
ธันวาคม 2545 บริษัทฯ มีเงินทุนหมุนเวียนเหลือจากการดำเนินงานและการลงทุนในสินทรัพย์
รวมถึงการลงทุนก่อสร้างโรงงานชลบุรี เป็นเงินทั้งสิ้น 1,119 ล้านบาท
เอกสารแนบ 3

รายงานความเห็นคณะกรรมการตรวจสอบ

เรียน ท่านผู้ถือหุ้น

บริษัท เสริมสุข จำกัด (มหาชน)

คณะกรรมการตรวจสอบชุดปัจจุบันได้รับแต่งตั้งตามมติของที่ประชุมคณะกรรมการบริษัท เมื่อวันที่  9
ธันวาคม 2551  ประกอบ ด้วยกรรมการอิสระและรายละเอียดการเข้าประชุม  ดังต่อไปนี้

               

1) นายประสงค์ สุขุม                         
ประธานคณะกรรมการตรวจสอบ        เข้าร่วมประชุม     3/6    ครั้ง

2) นายโพธิพงษ์ ล่ำซำ                        คณะกรรมการตรวจสอบ        
          เข้าร่วมประชุม     6/6   ครั้ง

3) ศ.ดร.คุณหญิงสุชาดา กีระนันทน์   คณะกรรมการตรวจสอบ                  
เข้าร่วมประชุม     6/6    ครั้ง

 

ในรอบระยะเวลาบัญชีปี  2553  คณะกรรมการตรวจสอบได้ประชุมรวม  6 
ครั้งโดยเป็นการประชุมปกติ 4 ครั้ง เพื่อดูแล และสอบทานงานด้านต่าง ๆ ของบริษัทฯ 
และบริษัทย่อย  ได้แก่  ความเพียงพอ  และประสิทธิผลของระบบการควบคุมภายใน
แผนการตรวจสอบภายใน สอบทานรายงานผลการตรวจสอบ  ติดตามการแก้ไขตามข้อสังเกต 
และเสนอแนะแนวทางแก้ไขในรายงานการตรวจสอบในประเด็นที่มีนัยสำคัญ 
ดูแลให้มีการบริหารความเสี่ยงที่เหมาะสม 
สอบทานงบการเงินรายไตรมาสและงบการเงินประจำปีร่วมกับฝ่ายจัดการ  ผู้สอบบัญชี 
และผู้ตรวจสอบภายใน 
โดยให้ความสำคัญกับความถูกต้องตามที่ควรของงบการเงินตามมาตรฐานการบัญชีที่รับรองทั่วไปและการเปิดเผยข้อมูลอย่างเพียงพอของงบการเงิน 
รวมถึงการให้ความเห็นเมื่อมีรายการเกี่ยวโยงกันหรือรายการที่อาจจะเกิดความทับซ้อนทางผลประโยชน์
สอบทานการปฏิบัติงานให้เป็นไปตามข้อกำหนดกฎหมาย 
และพิจารณาคัดเลือกผู้สอบบัญชีรวมทั้งเสนอค่าตอบแทน

                และการประชุมวาระพิเศษ 2 ครั้ง
เพื่อการพิจารณาและให้ความเห็นแก่คณะกรรมการเกี่ยวกับรายงานของที่ปรึกษาทางการเงินอิสระเกี่ยวกับความเหมาะสมของราคาเสนอซื้อของผู้ที่ทำคำเสนอซื้อ

                จากการดำเนินงานในรอบระยะเวลาบัญชีปีที่ผ่านมา 
การปฏิบัติงานของบริษัทฯ  
มีระบบการควบคุมภายในที่เหมาะสมงบการเงินถูกต้องตามควรเป็นไปตามหลักการบัญชีที่รับรองทั่วไป 
การเปิดเผยข้อมูลและรายการที่เกี่ยวข้องกันมีความชัดเจนเพียงพอและการปฏิบัติงานเป็นไปตามข้อกำหนดและกฎหมาย

                                                               
             

 

 

  ประสงค์  สุขุม

                               
                                                                 
ประธานกรรมการตรวจสอบ

                                                               
                                          25 กุมภาพันธ์ 2554
6. ข้อพิพาททางกฎหมาย

6.1 คดีที่บริษัท เป๊ปซี่-โคล่า (ไทย) เทรดดิ้ง จำกัด
ซึ่งเป็นผู้ถือหุ้นรายใหญ่ของบริษัทฯยื่นฟ้องต่อศาลแพ่ง

  เมื่อวันที่ 14 พฤศจิกายน พ.ศ. 2553 บริษัทฯได้รับสำเนาคำร้องลงวันที่ 3 พฤศจิกายน พ.ศ.
  2553 ของ บริษัท เป๊ปซี่-โคล่า (ไทย) เทรดดิ้ง จำกัด ได้ยื่นต่อศาลแพ่งเป็นคดีหมายเลขดำที่
  4128/2553 ขอให้ศาลมีคำสั่งเพิกถอนมติที่ประชุมวิสามัญผู้ถือหุ้น ครั้ง 1/2553
  และศาลได้นัดไต่สวนคำร้องในวันที่ 17 มกราคม พ.ศ. 2554

  เมื่อวันที่ 17 มกราคม พ.ศ. 2554 บริษัทฯได้ยื่นคำคัดค้านต่อศาลเป็นที่เรียบร้อย
  โดยศาลเห็นว่า เมื่อคดีนี้มีการคัดค้านคำร้อง ศาลจึงได้กำหนดให้มีการนัดสืบพยานอย่างต่อเนื่อง
  โดยศาลได้ให้ผู้ร้องสืบพยานจำนวน 3 วัน คือ วันที่ 5-7 กรกฎาคม พ.ศ. 2554 และบริษัทฯ
  ซึ่งเป็นฝ่ายคัดค้าน สืบพยานจำนวน 4 วันคือวันที่ 8, 12-14 กรกฎาคม พ.ศ.2554

  และเมื่อวันที่ 29 มกราคม พ.ศ. 2554 บริษัทฯได้รับสำเนาคำร้องลงวันที่ 13 มกราคม พ.ศ.
  2554 ของ บริษัท เป๊ปซี่-โคล่า (ไทย) เทรดดิ้ง จำกัด ได้ยื่นต่อศาลแพ่งเป็นคดีหมายเลขดำที่
  112/2554 ขอให้ศาลมีคำสั่งเพิกถอนมติที่ประชุมวิสามัญผู้ถือหุ้น ครั้ง 2/2553
  โดยในคำร้องระบุว่าผู้ร้องถูกตัดสิทธิจากบริษัทฯมิให้ลงมติออกเสียงในวาระที่ 3
  ของการประชุมวิสามัญผู้ถือหุ้น ครั้งที่ 2/2553
  เป็นวาระที่ให้ผู้ถือหุ้นพิจารณาให้สัตยาบันการเลื่อนการดำเนินการต่างๆตามที่กำหนดให้ดำเนินการในการประชุมวิสามัญผู้ถือหุ้น
  ครั้งที่ 2/2553 ภายในวันที่ 15 ธันวาคม 2553
  และอนุมัติให้คณะกรรมการบริษัทฯจัดการประชุมวิสามัญผู้ถือหุ้น ครั้งที่ 1/2554 ภายในวันที่ 15
  กุมภาพันธ์ 2554 แทน ศาลได้นัดไต่สวนคำร้องในวันที่ 28 มีนาคม พ.ศ. 2554
  ซึ่งสาระสำคัญของคำร้องเป็นประเด็นเดียวกับคำร้องลงวันที่ 3 พฤศจิกายน พ.ศ. 2553

  ทั้งนี้ ผู้ร้องทั้งสองคดีมิได้เรียกร้องให้บริษัทใช้ค่าเสียหายใดๆ ทั้งสิ้น

  บริษัทฯเชื่อโดยสุจริตว่าบริษัทฯได้ปฏิบัติตามกฎหมายที่เกี่ยวข้องครบถ้วนถูกต้อง
  โดยคำนึงถึงสิทธิอันพึงมีตามกฎหมายของผู้ถือหุ้นและได้ดำเนินการต่างๆเพื่อประโยชน์สูงสุดของบริษัทฯและผู้ถือหุ้นโดยรวม
  ทั้งนี้ บริษัทฯพร้อมที่จะปฏิบัติตามคำพิพากษาหรือคำสั่งของศาลที่จะมีขึ้นในอนาคต

6.2 นอกจากคดีที่กล่าวไว้ในข้อ 6.1 บริษัทไม่มีคดีความที่เป็นสาระสำคัญ
แบบแสดงรายการข้อมูลประจำปี

สิ้นสุดวันที่ 31 ธันวาคม 2553

บริษัท เสริมสุข จำกัด (มหาชน)

สารบัญ แบบแสดงรายการข้อมูลประจำปี 2553

สิ้นสุดวันที่ 31 ธันวาคม 2553

บริษัท เสริมสุข จำกัด (มหาชน)

หน้า

ส่วนที่ 1 บริษัทที่ออกหลักทรัพย์

  1. ข้อมูลทั่วไป 1

  2. ปัจจัยความเสี่ยง 4

  3. ลักษณะการประกอบธุรกิจ 8

  4. การประกอบธุรกิจของแต่ละสายผลิตภัณฑ์ 13

  5. ทรัพย์สินที่ใช้ในการประกอบธุรกิจ 20

  6. ข้อพิพาททางกฎหมาย 24

  7. โครงสร้างเงินทุน 25

  8. การจัดการ 27

  9. การควบคุมภายใน 43

  10. รายการระหว่างกัน 44

  11. ฐานะการเงินและผลการดำเนินการ 47

  12. ข้อมูลอื่นที่เกี่ยวข้อง 58

ส่วนที่ 2 การรับรองความถูกต้องของข้อมูล 60-72

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมบริษัท 73

เอกสารแนบ 2 รายละเอียดเกี่ยวกับกรรมการของบริษัทย่อย

  2.1 บริษัท เสริมสุข โฮลดิ้งส์ จำกัด 83

  2.2 บริษัท เสริมสุข เบเวอร์เรจ จำกัด 86

เอกสารแนบ 3 รายงานความเห็นคณะกรรมการตรวจสอบ 88
เอกสารแนบ 3

รายงานความเห็นของคณะกรรมการตรวจสอบ

เรียน ท่านผู้ถือหุ้น

บริษัท เสริมสุข จำกัด ( มหาชน )

คณะกรรมการตรวจสอบชุดปัจจุบันได้รับแต่งตั้งตามมติของที่ประชุมคณะกรรมการบริษัท เมื่อวันที่ 6
ธันวาคม 2554 ประกอบด้วยกรรมการอิสระ จำนวน 3 ท่าน
ซึ่งเป็นชุดเดียวกันกับคณะกรรมการตรวจสอบเดิม ได้แก่ นายประสงค์ สุขุม (ประธาน 1
มกราคม - 6 ธันวาคม 2554 และกรรมการ ตั้งแต่ 7 ธันวาคม 2554 ) นายโพธิพงษ์ ล่ำซำ (
กรรมการ ) และ ศาสตราจารย์ คุณหญิงสุชาดา กีระนันทน์ ( กรรมการ 1 มกราคม - 6
ธันวาคม 2554 และประธาน ตั้งแต่ 7 ธันวาคม 2554 )

คณะกรรมการตรวจสอบได้ประชุม รวม 5 ครั้ง ในรอบระยะเวลาบัญชีปี 2554
โดยเป็นการประชุมร่วมกับ ฝ่ายตรวจสอบภายใน และผู้สอบบัญชีรับอนุญาตของบริษัท เคพีเอ็มจี
ภูมิไชย สอบบัญชี จำกัด ( ผู้สอบบัญชี ) เป็นการประชุมปกติ 4 ครั้ง และการประชุมวาระพิเศษ 1
ครั้ง เพื่อพิจารณา
และให้ความเห็นแก่คณะกรรมการบริษัทในเรื่องรายงานของที่ปรึกษาทางการเงินอิสระเกี่ยวกับความเหมาะสมของราคาเสนอซื้อหุ้นของบริษัทฯ
ของผู้ที่ทำคำเสนอซื้อ โดยมีจำนวนครั้งที่กรรมการเข้าร่วมการประชุม ดังต่อไปนี้

1 ) ศาสตราจารย์ คุณหญิงสุชาดา กีระนันทน์ เข้าร่วมประชุม 5 /5 ครั้ง

2 ) นายโพธิพงษ์ ล่ำซำ เข้าร่วมประชุม 4 /5 ครั้ง

3 ) นายประสงค์ สุขุม เข้าร่วมประชุม 2 /5 ครั้ง

คณะกรรมการตรวจสอบได้ดำเนินงานโดยสรุปดังนี้

1.  พิจารณาสอบทานงบการเงินรายไตรมาส และงบการเงินประจำปีร่วมกับผู้สอบบัญชี
    และผู้ตรวจสอบภายใน
    โดยให้ความสำคัญกับความถูกต้องตามที่ควรของงบการเงินตามมาตรฐานการบัญชีที่รับรองทั่วไป
    และ การเปิดเผยข้อมูลอย่างเพียงพอของงบการเงิน รวมถึง
    การให้ความเห็นเมื่อมีรายการเกี่ยวโยงกัน
    หรือรายการที่อาจจะเกิดความทับซ้อนทางผลประโยชน์

1.  พิจารณาสอบทาน ความเพียงพอ และประสิทธิผลของระบบการควบคุมภายใน
    แผนการตรวจสอบภายใน สอบทานรายงานผลการตรวจสอบ ติดตามการแก้ไขตามข้อสังเกต
    และเสนอแนะแนวทางแก้ไขในรายงานการตรวจสอบในประเด็นที่มีนัยสำคัญ
    และดูแลให้มีการบริหารความเสี่ยงที่เหมาะสม

2.  สอบทานการปฏิบัติงานให้เป็นไปตามข้อกำหนดของ
    คณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย กฎหมาย
    และกฎระเบียบข้อบังคับต่างๆ ที่เกี่ยวข้อง

3.  พิจารณาคัดเลือกผู้สอบบัญชี รวมทั้ง เสนอค่าตอบแทนต่อคณะกรรมการบริษัท
    เพื่อนำเสนอที่ประชุมสามัญผู้ถือหุ้นอนุมัติต่อไป

จากการดำเนินงานในรอบระยะเวลาบัญชีปีที่ผ่านมา คณะกรรมการตรวจสอบมีความเห็นว่า
การปฏิบัติงานของบริษัท มีระบบการควบคุมภายในที่เหมาะสม เพียงพอ และมีประสิทธิภาพ
งบการเงินของบริษัทถูกต้องตามควร และเป็นไปตามหลักการบัญชีที่รับรองทั่วไป การเปิดเผยข้อมูล
และรายการที่เกี่ยวข้องกันมีความชัดเจนเพียงพอ และการปฏิบัติงานเป็นไปตามข้อกำหนด กฎหมาย
และข้อบังคับที่เกี่ยวข้อง รวมทั้งมีการบริหารจัดการที่ดี

ศาสตราจารย์ คุณหญิงสุชาดา กีระนันทน์

ประธานคณะกรรมการตรวจสอบ

16 กุมภาพันธ์ 2555
6.  ข้อพิพาททางกฎหมาย

6.1 คดีที่บริษัท เป๊ปซี่-โคล่า (ไทย) เทรดดิ้ง จำกัด ซึ่งเป็นผู้ถือหุ้นรายใหญ่ของบริษัทฯ
ได้ยื่นคำร้องต่อศาลแพ่งให้มีคำสั่ง เพิกถอนมติที่ประชุมผู้ถือหุ้นของบริษัท รวม 4 คดี ดังต่อไปนี้

-   มติที่ประชุมวิสามัญผู้ถือหุ้นครั้งที่ 1/2553 ในคดีหมายเลขดำที่ 4128/2553

-   มติที่ประชุมวิสามัญผู้ถือหุ้นครั้งที่ 2/2553 ในคดีหมายเลขดำที่ 112/2554

-   มติที่ประชุมวิสามัญผู้ถือหุ้นครั้งที่ 1/2554 ในคดีหมายเลขดำที่ 862/2554

-   มติที่ประชุมสามัญผู้ถือหุ้นประจำปี พ.ศ.2554 ในคดีหมายเลขดำที่ 1821/2554

ซึ่งศาลได้มีคำสั่งรวมการพิจารณาคดีทั้ง 4 เข้าด้วยกัน โดยเมื่อวันที่ 25 ตุลาคม 2554
ศาลได้มีคำสั่งอนุญาตให้บริษัท เป๊ปซี่-โคล่า (ไทย) เทรดดิ้ง จำกัด ถอนคำร้องทั้ง 4 คดี
และจำหน่ายคดีจากสารบบความ

  6.2 คดีที่บริษัท เอสบีเค เบฟเวอเรจ จำกัด ยื่นฟ้องบริษัทศูนย์รับฝากหลักทรัพย์ (ประเทศไทย)
  จำกัด บริษัทฯ และ นายศารัช โชคแจ่มใส ต่อศาลแพ่งกรุงเทพใต้ ในคดีหมายเลขดำที่
  701/2554 ในฐานความผิดละเมิดจากการที่ศาลแพ่ง มีคำสั่งคุ้มครองชั่วคราว ห้ามบริษัท
  เอสบีเค เบฟเวอเรจ จำกัด ใช้สิทธิออกเสียงในการประชุมสามัญผู้ถือหุ้นประจำปี 2554
  ของบริษัทฯ โดยเรียกค่าเสียหายจำนวน 30 ล้านบาท เมื่อวันที่ 18 ตุลาคม 2554
  ศาลได้มีคำสั่งอนุญาตให้บริษัท เอสบีเค เบฟเวอเรจ จำกัด ถอนฟ้องคดี
  และจำหน่ายคดีจากสารบบความ

  6.3 คดีที่บริษัท เอสบีเค เบฟเวอเรจ จำกัด ได้ยื่นฟ้องบริษัทฯ
  และกรรมการที่ได้รับแต่งตั้งจากที่ประชุมสามัญผู้ถือหุ้น ประจำปี 2554 ของบริษัทฯ
  ต่อศาลแพ่งกรุงเทพใต้ ในคดีหมายเลขดำที่ 917/2554 ขอให้ระงับการดำเนินกิจการ เมื่อวันที่
  17 ตุลาคม 2554 ศาลได้มีคำสั่งอนุญาตให้บริษัท เอสบีเค เบฟเวอเรจ จำกัดถอนฟ้องคดี
  และจำหน่ายคดี จากสารบบความ

  บริษัทมีหนี้สินที่อาจเกิดขึ้นจากการถูกฟ้องเรียกค่าชดใช้ค่าสินค้าค้างส่ง และการเลิกจ้างพนักงาน
  ประมาณ 19.28 ล้านบาท ซึ่งในปัจจุบัน คดีความดังกล่าวอยู่ระหว่างการดำเนินคดีในชั้นศาล
  อย่างไรก็ตาม บริษัทได้ใช้เงินฝากประจำ จำนวน 2.44 ล้านบาท เป็นหลักประกันในศาล